ไม่รู้จะอธิบายยังไงดีค่ะ มันรู้สึกวืบโหวงตรงคอ กึ่งกลางระหว่างไหปลาร้า เหมือนโดนบีบหลอดลม หลอดลมกระตุก บีบแล้วปล่อย บีบแล้วปล่อย เป็นครั้งนึงวืบอยู่ประมาณ 10 ครั้ง ต้องไอออกมาถึงจะรู้สึกดีขึ้น บางทีเดินออกกำลังก็เป็น บางทีนั่งนอนอยู่เฉยๆก็เป็น อาบน้ำอยู่บางทีก็เป็นค่ะ ไม่แน่ใจว่าเป็นเกี่ยวกับหลอดลม หรือว่าเป็นอาการหัวใจกระตุก
สวัสดีค่ะ อาการหายใจไม่สะดวก รู้สึกเหมือนหลอดลมถูกบีบ อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-ภาวะปอดแตก หรือภาวะโพรงเยื่อหุ้มปอดมีอากาศ-การออกกำลังกายหรือทำงานหนักการดูแลตัวเองเบื้องต้น งดการออกแรงหนัก ๆไปก่อน และหากยังมีอาการเป็นบ่อย เป็นมากขึ้นเรื่อยๆ มีอาการเหนื่อยร่วมด้วย ควรรีบไปพบแพทย์ค่ะ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุค่ะ คงต้องตรวจเพิ่มเติมทั้งการเอ็กซเรย์ปอด คลื่นไฟฟ้าหัวใจ และฟังปอดกับหัวใจร่วมด้วย จึงจะให้การวินิจฉัยที่แน่นอนได้